અમદાવાદ: અમદાવાદ મ્યુનિસિપલ ટ્રાન્સપોર્ટ સર્વિસ (એએમટીએસ)ની દરરોજની ખોટ અેક કરોડ રૂપિયાની છે. તંત્રના આ ખોટ ઘટાડવાના પ્રયાસોને ખાસ સફળતા મળતી નથી. કેમ કે શટલ રિક્ષાવાળાઓ બેધડક જે તે બસ સ્ટેન્ડ પાસે ઊભા રહીને ઉતારુઓને ખેંચી જાય છે. એક પ્રકારે એએમટીએસ બસ સ્ટેન્ડ રિક્ષા પાર્કિંગ સ્ટેન્ડ જ બન્યાં છે. જોકે તંત્રની રિક્ષા હટાવવાની ઝુંબેશ ફક્ત ત્રણ મહિનામાં જ ટાંય ટાંય ફિસ્સ થતાં ઉતારુઓ ઠેરના ઠેર રહ્યા છે. અગાઉની ઝુંબેશ પણ મર્યાદિત સમયમાં ઠપ થતી હતી.